રણાસણ જીઆઈડીસીમાં આવેલાં ગોડાઉનોમાં મરચામાં મોટાપાયે ભેળસેળ કરવામાં આવી રહી હોવાની પુરવઠા વિભાગને બાતમી મળી હતી. કલેક્ટર એચ.કે.પટેલનાં આદેશથી જિલ્લા પુરવઠા અધિકારીનાં માર્ગદર્શન હેઠળ પુરવઠા નિરીક્ષક અશોક મેંદપરા તેમજ સપ્લાય ઈન્સપેક્ટર આકાશ શ્રીમાળી, હેડ ક્લાર્ક પ્રજાપતિએ વિજાપુર મામલતદારને સાથે રાખીને રણાસણ જીઆઈડીસીમાં છાપો માર્યો હતો.આ છાપા દરમિયાન ગોડાઉનમાંથી ભેળસેળ કરેલો અખાદ્ય મરચાનો મોટો જથ્થો પુરવઠા વિભાગને હાથ લાગ્યો હતો.